VS001245
Datum: 1991-09-03T02:00:00.000+02:00
datum_sodbe_i_stopnje: 2000-04-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: hudi primeri
odskodnina: 4400000 SIT
opombe: II Ips 501/2002. Revizija tožeče stranke proti razveljavitvenemu delu odločbe 2. stopnje (glede povrnitve stroškov za tujo pomoč pri osebni negi in v gospodinjstvu ter glede povračila potnih stroškov) je bila zavržena, v ostalem delu je bila revizija tožeče stranke zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Fizični delave.

## Škodni dogodek

Delovna nesreča.

## Poškodba

Poškodbena odstranitev kože leve podlakti od levega komolca do zapestja, poškodba arterije radialis in stisnjenje leve podlakti.

## Telesne bolečine

1600000 SIT Hude 5 dni, občasne hude 5 dni, občasne srednje hude 14 dni, lahke 4 tedne, občasne lahke 6 tednov. Še vedno trpi občasne bolečine ob dotiku, spremembah vremena in pri obremenjevanju roke.

## Strah

400000 SIT Primarni strah ob škodnem dogodku, ko mu je potegnilo roko med valje in je mislil, da bo ob roko. Kakšno minuto je trajalo, da se je delavka, ki je delala v bližini znašla in izklopila stroj. Šele čez pol ure so nato tožniku rešili roko iz stroja, saj so morali odstraniti valje. Strah za izid zdravljenja, saj je fizični delavec, zdravljenje roke pa je bilo dolgotrajno in uspeh zaradi nekaterih neuspelih presaditev kožnega tkiva z drugih delov telesa precej časa vprašljiv. Sekundarni strah je trajal 2 meseca. Strah ga je bilo vsakega operativnega posega.

## Zmanjšanje življenjske aktivnosti

1500000 SIT 25-odstotno ZŽA. Nekoliko omejena gibljivost levega zapestja, groba moč njegove levice je znatno popustila. Njegovi prsti so stanjšani, občutek dotika manj intenziven, fini prijemi pa kvalitetno slabši zaradi motnje živca medianusa. Zato je možnost dodatnih poškodb večja, koža na brazgotinah pa manj vredna in občutljiva na fizične, kemične in termične dražljaje. Poleti se ne more kopati, saj je koža preobčutljiva na sonce, športno je prikrajšan. Postal je invalid III. kategorije in je od leta 1999 nezaposlen. Zaradi invalidnosti bo težje dobil zaposlitev, sicer pa bo moral v delo vlagati več naporov.

## Skaženost

900000 SIT Spremenjen videz poškodovane roke in očitne, veliko pozornost vzbujajoče spremembe na vseh delih telesa, s katerih so mu jemali transplantate.

---

ZOR člen 200, 203